Dorgveiði, hundasleðakeppni og reiðtúrar á ís eru meðal viðburða á Vetrarhátið við Mývatn sem nú er haldin í þriðja sinn. Skipuleggjandi segir að hátíðin sé komin til að vera.
Lengi vel var keppt í hinum ýmsu vetraríþróttum í Mývatnssveit eins og sleðahundakeppni, hestamótinu Mývatn Open og Mývatnssleðanum. Fyrir tveimur árum voru þær allar settar undir einn hatt og úr varð Vetrarhátíð við Mývatn, fyrsta bæjarhátíðin í Mývatnssveit. Hátíðub stendur í rúma viku og þar kennir ýmissa grasa. Ásdís Erla Jóhannesdóttir er einn af skipuleggjendunum.
Vetrarhátíð við Mývatn er bara svona skemmtileg viðburðahátíð. Þetta er búið að teygja sig, þetta eru 10 dagar núna, nær yfir tvær helgar og viku þarna á milli. Bara með ýmsum skemmtilegum viðburðum og það er bara endalaus dagskrá. Það er vetrargaman hérna fyrir yngstu kynslóðina á morgun. Aðra helgina er Íslandsmót Sleðahundaklúbbs Íslands og Íslandsmeistaramót í Snjókrossi uppi í Kröflu.
-Þannig að það nóg um að vera?-
Já já heldur betur, það er bara endalaus gleði.
-Nú er þetta ný hátíð, heldurðu að hún sé komin til að vera?-
Klárlega, þetta er í þriðja sinn sem hátíðin er haldin.
-Og allir velkomnir í Mývatnssveit um helgina?-
Heldur betur, allir hjartanlega velkomnir, gjörðu svo vel.
